जनकपुर के बाद पीएम मोदी, काठमांडू जाएंगे और यहां पर नेपाल के पीएम खड़गा प्रसाद ओली उनका स्‍वागत करेंगे। दोनों नेताओं के बीच यहां पर प्रतिनिधि स्‍तर की वार्ता भी होगी। कहा जा रहा है कि पीएम मोदी जब मुक्तिनाथ मंदिर में दर्शन के लिए जाएंगे तो वह मंदिर के जीर्णोद्वार का ऐलान कर सकते हैं। मंदिर में प्रार्थना के बाद वह यहां के लिए एक पैकेज का ऐलान भी कर सकते हैं या तो वह मंदिर के लिए या मंदिर परिसर में स्थित धर्मशाला के लिए पैकेज की घोषणा कर सकते हैं। नेपाल की ओर से भारत को काठमांडू के शहरीकरण से जुड़े तीन प्रस्‍ताव भेजे गए थे। इसमें काठमांडू के लिए बड़े इनफ्रास्‍ट्रक्‍चर प्रोजेक्‍ट को तोहफा मोदी की ओर से मिल सकता है। इसके अलावा काठमांडू में स्थित अस्‍तपाल के लिए हाई-टेक मेडिकल उपकरण भी तोहफे में दिए जा सकते हैं।